Primarul general al Capitalei, Gabriela Firea, a transmis un comunicat de presă prin care și-a anunțat decizia de a muta Festivalul de colinde și Târgul de Crăciun într-un alt loc.. „Am constatat cu amărăciune faptul că un eveniment aprobat conform legii de către Primăria Capitalei este în imposibilitatea de a se desfășura, din cauza unor protestatari agresivi verbal și fizic, care au pătruns ilegal în perimetrul delimitat și rezervat pentru organizarea Festivalului de colinde.